pythainlp/thai-wiki-dataset-v3 huggingface dataset:
การบูชาพระคัมภีร์

การบูชาพระคัมภีร์ (Bibliolatry จากภาษากรีกโบราณ: βιβλίον biblion, "หนังสือ" และคำต่อท้าย -λατρία -latria, "การบูชา") เป็นการบูชาหนังสือ การไหว้รูปเคารพหนังสือ หรือทำให้หนังสือเป็นพระเจ้า โดยเป็นรูปแบบหนึ่งของการบูชารูปปั้น โองการจากคัมภีร์บางศาสนาสั่งห้ามไม่ให้บูชาสัญลักษณ์ แต่ต่อมาโองการจากคัมภีร์ทำให้มีความศักดิ์สิทธิ์เหมือนรูปปั้น และผู้ศรัทธาอาจจบลงที่การบูชาหนังสือ การบูชาพระคัมภีร์สามารถนำไปสู่ลัทธิฟื้นฟู (revivalism), ไม่อนุญาตตำหนิ และการข่มเหงหลักคำสอนที่ไม่เป็นที่นิยม
ศาสนาคริสต์ใช้คำนี้ถึงผู้ที่ความจงรักภักดีต่อคัมภีร์ไบเบิลแบบสุดขั้ว หรือหลักคำสอนของผู้ที่ไม่เข้าใจคำภีร์ไบเบิล (biblical inerrancy) ผู้สนับสนุนความไม่เข้าใจในพระคัมภีร์ไบเบิลมักชี้จุดยืนยันความเชื่อของตน (เช่น 2 ทิโมธี 3:16–17) การตีความว่าคัมภีร์ไบเบิลเป็นหลักฐานอันสมบูรณ์จากพระผู้เป็นเจ้า นักวิจารณ์มองว่าเป็นรูปแบบการบูชา ดังตัวอย่างจากยอห์น 5:39–40
เพื่อระบุว่าพระเยซูตรัสแก่มนุษยชาติให้มีความสัมพันธ์กับพระเจ้ามากกว่าการตามกฎหมายอย่างหน้ามืดตามัว
ในอดีต ศาสนาคริสต์ไม่อนุมัติให้สักการะคัมภีร์ไบเบิล โดยสักการะพระเจ้าเท่านั้น ชาวคริสต์บางส่วนเชื่อว่าอำนาจในพระคัมภีร์มาจากพระเจ้า ผ่านทางแรงบันดาลใจจากโองการ ไม่ใช่ในตัวโองการ
คำว่า "การบูชาพระคัมภีร์" ไม่ได้สื่อถึงความเชื่อ แต่ในอภิปรายผลเทววิทยาอาจใช้คำว่า การดูหมิ่น (pejorative) เพื่อสื่อถึงการปฏิบัติของฝ่ายตรงข้าม.
ฝ่ายตรงข้ามอาจใช้คำว่า "การบูชาพระคัมภีร์" กับบางกลุ่ม ได้แก่ โปรเตสแตนต์แบบมูลฐานนิยมกับอีแวนจาลิคัล เช่น ขบวนการคิงเจมส์เท่านั้น (King James Only movement) ที่สนับสนุนความไม่เข้าใจในพระคัมภีร์ และ โซลาสคริปตูรา (พระคัมภีร์คืออำนาจศักดิ์สิทธิ์อย่างเดียว)
==ดูเพิ่ม==
ความไม่เข้าใจในพระคัมภีร์
ความผิดพลาดในพระคัมภีร์
อักษรนิยมในพระคัมภีร์
บิบโลแมนซี (Bibliomancy)
ภาพทางศาสนาในเทววิทยาศาสนาคริสต์
== อ้างอิง ==
คัมภีร์ทางศาสนา
การสักการะ
Herzogiella

Herzogiella เป็นสกุลของมอสที่อยู่ในวงศ์ Hypnaceae
สกุลนี้มีการกระจายพันธุ์เกือบทั่วทุกมุมโลก
สปีชีส์:
Herzogiella adscendens Iwatsuki & W.B.Schofield, 1973
Herzogiella boliviana Fleischer, 1925
== อ้างอิง ==
Hypnaceae
มอส
วัดพุทธปัญญา

วัดพุทธปัญญา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางเขน อำเภอเมืองนนทบุรี จังหวัดนนทบุรี
วัดพุทธปัญญาตั้งวัดเมื่อวันที่ 3 มิถุนายน พ.ศ. 2542 โดยนางสาวไสว ทองแจ้ง บริจาคที่ดินถวายหลวงพ่อปัญญานันทภิกขุ เพื่อสร้างวัดถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดชในมหามงคลสมัยพระราชพิธีกาญจนาภิเษก วัดได้รับพระราชทานวิสุงคามสีมาเมื่อวันที่ 8 สิงหาคม พ.ศ. 2556
อาคารเสนาสนะได้แก่ อุโบสถกลางน้ำซึ่งประดิษฐานพระพุทธแสนสุข กว้าง 17.50 เมตร ยาว 17.50 เมตร ศาลาการเปรียญ สร้างเมื่อ พ.ศ. 2547 เป็นอาคารคอนกรีตเสริมเหล็กทรงไทยประยุกต์ 2 ชั้น หอสวดมนต์ สร้างเมื่อ พ.ศ. 2541 เป็นอาคารครึ่งตึกครึ่งไม้ กุฏิสงฆ์ เป็นอาคารไม้และอาคารครึ่งตึกครึ่งไม้ ศาลาอเนกประสงค์ สร้างเมื่อ พ.ศ. 2547 เป็นอาคารครึ่งตึกครึ่งไม้ และศาลาบำเพ็ญกุศล สร้างด้วยคอนกรีตเสริมเหล็ก ส่วนปูชนียวัตถุสำคัญมีพระประธานประจำศาลาการเปรียญปางมารวิชัย สร้างเมื่อ พ.ศ. 2548 และพระอรหันต์ 8 ทิศ สร้างเมื่อ พ.ศ. 2548
==อ้างอิง==
พุทธปัญญา
ออนเดอะกราวด์

"ออนเดอะกราวด์" (On the Ground) เป็นเพลงเปิดตัวของนักร้องชาวเกาหลีใต้ โรเซ สมาชิกวงแบล็กพิงก์ ออกจำหน่ายวันที่ 12 มีนาคม ค.ศ. 2021 และเผยแพร่ทีเซอร์ของมิวสิกวิดีโอในวันที่ 7 มีนาคม ผ่านสังกัดวายจีและอินเตอร์สโคป เป็นเพลงหลักจากซิงเกิลอัลบั้ม อาร์ เพลงเขียนโดยโรเซ ร่วมกับเอมี อัลเลน, ราอุล กูบีนา, จอน เบลเลียน, จอร์เจน โอเดอการ์ด และเท็ดดี พัก ขึ้นสูงสุดอันดับที่ 4 บนแกออนดิจิทัลชาร์ต
== เบื้องหลัง ==
เมื่อวันที่ 2 มีนาคม ค.ศ. 2021 มีการประกาศว่าโรเซจะเปิดตัวเป็นศิลปินเดี่ยวในวันที่ 12 มีนาคม ทำให้เธอเป็นสมาชิกคนที่สองของแบล็กพิงก์ ต่อจากเจนนีที่เปิดตัวเป็นศิลปินเดี่ยวในเดือนพฤศจิกายน ค.ศ. 2018 วันถัดมา วายจีได้เผยแพร่โปสเตอร์พร้อมกับชื่อเพลงก่อนวางจำหน่าย คือ "ออนเดอะกราวด์" ทีเซอร์ของมิวสิกวิดีโอเวอร์ชันแรกในวันที่ 7 มีนาคม และเวอร์ชันที่สองในวันที่ 9 มีนาคม ต่อมาวายจีได้เปิดเผยรายชื่อเพลงในอัลบั้มพร้อมกับยืนยันการมีส่วนร่วมของโรเซในการแต่งเพลงเป็นครั้งแรก
== การวางองค์ประกอบเพลง==
"ออนเดอะกราวด์" ถูกเขียนขึ้นโดยโรเซ, เอมี อัลเลน, ราอุล กูบีนา, จอน เบลเลียน, จอร์เจน โอเดอการ์ด และเท็ดดี พัก เป็นเพลงแนวอิเล็กโทรป็อปและป็อปที่มีองค์ประกอบเป็นซินท์ป็อปและจังหวะดนตรีอีดีเอ็มที่เสริมด้วยกีตาร์โปร่ง คอร์ดของเพลงดำเนินด้วยท่อนเวิร์สที่เป็นเสียงลมแทรก (breathy voice) ตามด้วยท่อนคอรัสที่มีลักษณะแดนซ์ป็อปอย่างหนักหน่วง และจบลงด้วยเสียงของโรเซที่เพิ่มสูงขึ้น ด้านเนื้อเพลง "ออนเดอะกราวด์" เป็นเพลงที่โรเซเล่าเรื่องเกี่ยวกับชีวิตที่ประสบความสำเร็จ จนมาตระหนักได้ว่าตัวตนของเธอเองคือสิ่งที่สำคัญที่สุด ในด้านสัญกรณ์ดนตรี (musical notation) เขียนขึ้นในคีย์ซีเมเจอร์ด้วยเทมโป 189 จังหวะต่อนาที และมีความยาว 2 นาที 48 วินาที
== การส่งเสริมเพลง ==
=== มิวสิกวิดีโอ ===
มิวสิกวิดีโอกำกับโดยฮัน ซา-มิน และเผยแพร่ครั้งแรกในวันที่ 12 มีนาคม ค.ศ. 2021 บนช่องอย่างเป็นทางการของแบล็กพิงก์ในยูทูบ หลังจากมิวสิกวิดีโอถูกเผยแพร่ "ออนเดอะกราวด์" ทำลายสถิติเพลง "เจนเทิลแมน" ของไซ หลังจากมียอดวิวมากที่สุดใน 24 ชั่วโมงแรกของศิลปินเดี่ยวชาวเกาหลีใต้ ด้วยจำนวน 41.6 ล้านครั้ง
=== การแสดง ===
ในวันที่ 14 มีนาคม ค.ศ. 2021 โรเซแสดงเพลง "ออนเดอะกราวด์" ในรายการ อินกีกาโย ทางช่องเอสบีเอส และรายการ เดอะทูไนต์โชว์สตาร์ริงจิมมีแฟลลอน ทางช่องเอ็นบีซีในวันที่ 16 มีนาคม โรเซยังแสดงเพลง "ออนเดอะกราวด์" ในรายการ เอ็มเคานต์ดาวน์ ในวันที่ 18 มีนาคม โชว์! มิวสิกคอร์ ในวันที่ 20 มีนาคม และ อินกีกาโย อีกครั้งในวันที่ 21 มีนาคม
== ชาร์ต ==
=== ประจำสัปดาห์ ===
== ประวัติการจำหน่าย ==
== อ้างอิง ==
เพลงในปี พ.ศ. 2564
ซิงเกิลเปิดตัว
เพลงที่ประพันธ์คำร้องโดยเท็ดดี พัก
ซิงเกิลในสังกัดอินเตอร์สโคปเรเคิดส์
ซิงเกิลในสังกัดวายจีเอ็นเตอร์เทนเมนต์
เพลงภาษาอังกฤษ
วัดหางดง (อำเภอหางดง)

วัดหางดง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหางดง อำเภอหางดง จังหวัดเชียงใหม่
วัดหางดงสร้างเมื่อ พ.ศ. 2320 แต่ตามประวัติของกรมการศาสนาแจ้งว่าสร้างประมาณปี พ.ศ. 2027 เดิมชื่อว่า วัดสันดอนแก้ว หรือ วัดดอนแก้ว สร้างในปลายสมัยพระเจ้าติโลกราช (พ.ศ. 1985–2030) เมื่อทางราชการได้มีการเปลี่ยนแปลงการปกครองมีการตั้งแขวงแม่ท่าช้าง เป็นอำเภอหางดง จึงได้เปลี่ยนชื่อมาเป็น วัดบ้านดง เพื่อให้สอดคล้องกับชื่อหมู่บ้าน และเปลี่ยนมาเป็น "วัดหางดง" จนถึงปัจจุบัน
วิหารเป็นสถาปัตยกรรมแบบล้านนาที่มีความงดงามมากแห่งหนึ่ง รูปแบบทรวดทรงของวิหารมีลักษณะคล้ายคลึงกับวัดต้นเกว๋น อำเภอหางดง ซึ่งมีประวัติว่าสร้างในตอนต้นพุทธศตวรรษที่ 25 เข้าใจว่าวัดหางดงก็คงจะสร้างขึ้นในระยะเวลาใกล้เคียงกัน วิหารมีแผนผังที่มุขยื่นออกด้านข้างซึ่งควรเป็นแผนผังของวิหารราวต้นพุทธศตวรรษที่ 25 ที่หน้าแหนบวิหารและเสาภายในวิหารประดับด้วยลายปูนปั้นที่มีฝีมือเป็นเอกลักษณ์ นอกจากนี้ยังมีภาพจิตรกรรมฝาผนังแต่ยังเขียนไม่เสร็จ วัดมีธรรมาสน์ชนิดไม้ทาชาดเขียนลายทองประดับกระจก ศิลปะล้านนา พุทธศตวรรษที่ 25 กว้างยาว 149 เซนติเมตร สูง 492 เซนติเมตร
==อ้างอิง==
หางดง
โบราณสถานในจังหวัดเชียงใหม่
ซูบุนตู

ซูบุนตู (Xubuntu, ) เป็นระบบปฏิบัติการอูบุนตูของคาโนนิคัล คำว่า Xubuntu เป็นคำผสมของคำว่า Xfce กับ Ubuntu เพราะมันใช้สิ่งแวดล้อมเดสก์ท็อปของXfce แทนเดสก์ท็อปกะโนมของอูบุนตู
== ดูเพิ่ม ==
ซอฟต์แวร์โอเพนซอร์ซ
== อ้างอิง ==
== แหล่งข้อมูลอื่น ==
ลินุกซ์ดิสทริบิวชัน
ซอฟต์แวร์ใน ค.ศ. 2006
ตราสารอนุพันธ์ของอูบุนตู
Xfce
ฮิลเบร์โต เซร์ราโน

ฮิลเบร์โต ราฟาเอล เซร์ราโน (Gilberto Rafael Serrano) เป็นนักมวยสากลชาวเวเนซุเอลา
==เกียรติประวัติ==
แชมป์ประเทศเวเนซุเอลารุ่นไลท์เวท
*ชิง, 15 เมษายน 2539 ชนะน็อก โฮเซ ลุยส์ โอโชอา  ยก 4 ที่ลัสเตเฮริอัส, ประเทศเวเนซุเอลา
แชมป์ WBA Fedebol รุ่นไลท์เวท
*ชิง, 7 ตุลาคม 2539 ชนะทีเคโอ ออร์ลันโด โซโต  ยก 2 ที่มาราไก,  ประเทศเวเนซุเอลา
แชมป์โลก WBA รุ่นไลท์เวท
*ชิง, 13 พฤศจิกายน 2542 ชนะทีเคโอ สเตฟาโน ซอฟฟ์  ยก 10 ที่ทอมัสแอนด์แมกเซนเตอร์, แพราไดส์, สหรัฐ
*ป้องกันครั้งที่ 1, 13 มีนาคม 2543 ชนะทีเคโอ ฮิโรยูกิ ซากาโมโตะ  ยก 5 ที่สนามกีฬาแห่งชาติเรียวโงกุ, มหานครโตเกียว, ประเทศญี่ปุ่น
*เสียแชมป์, 11 มิถุนายน 2543 แพ้ทีเคโอ ทากาโนริ ฮาตาเกยามะ  ยก 8 ที่อาริอาเกะคอลิเซียม, มหานครโตเกียว, ประเทศญี่ปุ่น
เคยชิงแชมป์ต่อไปนี้แต่ไม่สำเร็จ
*ชิงแชมป์โลก WBA รุ่นจูเนียร์ไลท์เวท, 18 เมษายน 2541 แพ้ทีเคโอ ชเว ยง-ซู  ยก 9 ที่โรงแรมฮิลตัน, โซล, ประเทศเกาหลีใต้
*ชิงแชมป์ WBA Fedelatin รุ่นไลท์เวท, 6 มิถุนายน 2544 แพ้น็อก มิเกล กายิสต์  ยก 2 ที่ปานามาซิตี, ประเทศปานามา
==อ้างอิง==
==แหล่งข้อมูลอื่น==
วิดีโอการชกของฮิลเบร์โต เซร์ราโน
แชมป์โลก WBA
นักมวยสากลชาวเวเนซุเอลา
บุคคลจากการากัส
ชิน ฮเย-ซ็อน

Shin_hye_sun
신혜전
ชิน ฮเย-ซ็อน (신혀전) เป็นนักแสดงชาวเกาหลีใต้  เกิดเมื่อวันที่ 31 สิงหาคม พ.ศ. 2532 ที่โซล ประเทศเกาหลีใต้
== ผลงาน ==
=== ละครโทรทัศน์ ===
See You In My 19th Life || ban ji-eum
=== ภาพยนตร์ ===
=== มิวสิกวิดีโอ ===
== รางวัล และการเสนอชื่อ ==
การีม ลากวก

การีม ฟลอร็อง ลากวก (Karim Florent Laghouag; 4 สิงหาคม ค.ศ. 1975 – ) เป็นนักกีฬาขี่ม้าโอลิมปิกชาวฝรั่งเศส เขาเป็นตัวแทนประเทศของเขาในการแข่งโอลิมปิกฤดูร้อน 2016 ซึ่งเขาได้รับรางวัลเหรียญทองในการแข่งประเภททีม และจบอันดับที่ 28 ในประเภทบุคคลด้วยม้าที่ชื่อ อ็องเตเบ
ลากวกเข้าร่วมการแข่งเวิลด์อีเควสเทรียนเกมส์ (ในปี ค.ศ. 2006 และ 2010) และในอีเวนติงชิงแชมป์ยุโรปสามครั้ง (ในปี ค.ศ. 2009, 2013 และ 2015) เขาได้รับรางวัลเหรียญทองแดงจากประเภททีมในปี ค.ศ. 2013 และ 2015 ในขณะเดียวกัน ความสำเร็จที่ยิ่งใหญ่ที่สุดของเขาคืออันดับที่ 10 จากการแข่งเวิลด์เกมส์ 2006 ซึ่งจัดขึ้น ณ อาเคิน ประเทศเยอรมนี
== อ้างอิง ==
== แหล่งข้อมูลอื่น ==
นักกีฬาขี่ม้าชายชาวฝรั่งเศส
นักกีฬาฝรั่งเศสที่ได้เหรียญทองโอลิมปิก
Heterophyllium

Heterophyllium เป็นสกุลมอสที่อยู่ในวงศ์ Sematophyllaceae
สกุลนี้มีการกระจายพันธุ์เกือบทั่วทุกมุมโลก
สปีชีส์:
Heterophyllium acunae Thériot, 1941
Heterophyllium adscendens (Lindb.) Broth.
== อ้างอิง ==
Sematophyllaceae
มอส
Bryobeckettia

Bryobeckettia เป็นสกุลมอสที่อยู่ในวงศ์ Funariaceae
สปีชีส์ของสกุลนี้พบในนิวซีแลนด์
สปีชีส์: 
Bryobeckettia bartlettii Fife, 1985
== อ้างอิง ==
Funariales
มอส
Calymperes

Calymperes เป็นสกุลของมอสที่อยู่ในวงศ์ Calymperaceae
สปีชีส์:
Calymperes acanthoneuron P. de la Varde
Calymperes aeruginosum Hampe ex Sande Lac.
Calymperes afzelii  Sw.
== อ้างอิง ==
Dicranales
มอส
Acroporium

Acroporium เป็นสกุลของมอสที่อยู่ในวงศ์ Sematophyllaceae
สปีชีส์ของสกุลนี้พบมากในซีกโลกใต้
สปีชีส์:
Acroporium aciphyllum Dixon, 1924
Acroporium adspersum Brotherus, 1925
== อ้างอิง ==
Hypnales
มอส
Nyholmiella

Nyholmiella เป็นสกุลของมอสที่อยู่ในวงศ์ Orthotrichaceae
สปีชีส์ของสกุลนี้พบในเอสโตเนีย
สปีชีส์:
Nyholmiella gymnostoma
== อ้างอิง ==
Orthotrichales
มอส
Orthothecium

Orthothecium เป็นสกุลมอสที่อยู่ในวงศ์ Hypnaceae
ชนิดของสกุลนี้พบในยูเรเซียนิวซีแลนด์และอเมริกาเหนือ
Orthothecium acuminatum Bryhn, 1907
Orthothecium austrocatenulatum Kindberg, 1891
== อ้างอิง ==
Hypnaceae
มอส
คารี สก็อกแลนด์

คารี สก็อกแลนด์ (Kari Skogland) เป็นผู้กำกับภาพยนตร์, นักเขียนบทและผู้อำนวยการสร้างชาวแคนาดา ในปี พ.ศ. 2559 เธอได้ร่วมก่อตั้งบริษัทโปรดักชั่นอิสระชื่อ Mad Rabbit โครงการล่าสุดของเธอคือละครชุดทางโทรทัศน์เรื่องเดอะฟอลคอนและเดอะวินเทอร์โซลเจอร์ ของมาร์เวลสตูดิโอส์
== อ้างอิง ==
จักรวาลภาพยนตร์มาร์เวล
ผู้กำกับภาพยนตร์ชาวแคนาดา
รีส ทอมัส (ผู้กำกับ)

รีส ทอมัส (Rhys Thomas; เกิด 18 กันยายน พ.ศ. 2522) เป็นผู้กำกับและผู้อำนวยการสร้างชาวเวลส์ที่มีชื่อเสียงจากรายการ แซเทอร์เดย์ไนต์ไลฟ์ ของเอ็นบีซี และละครเรื่อง ดอกคิวเมนทารีนาว! ของ ไอเอฟซี
== อ้างอิง ==
จักรวาลภาพยนตร์มาร์เวล
ผู้กำกับภาพยนตร์ชาวเวลส์
บุคคลที่เกิดในปี พ.ศ. 2522
หอชมเมืองร้อยเอ็ด

หอชมเมืองร้อยเอ็ด หรือ หอโหวด ๑๐๑ (Roi Et Tower) เป็นหอคอยอยู่ในจังหวัดร้อยเอ็ด ตั้งอยู่ภายในสวนสมเด็จพระศรีนครินทร์ ร้อยเอ็ด บริเวณด้านหน้าศาลากลางจังหวัดและบึงพลาญชัย เปิดทำการเมื่อวันที่ 21 ธันวาคม พ.ศ. 2563 มีพื้นที่ใช้สอยจริงจำนวน 12 ชั้น เทียบเท่าความสูงของตึก 35 ชั้น มีความสูง 123 เมตร รวมพื้นที่ทั้งหมด 3,621 ตารางเมตร หอชมเมืองสร้างตามยุทธศาสตร์การพัฒนาเมืองร้อยเอ็ด 4.0 เพื่อส่งเสริมการท่องเที่ยวชื่อ "โครงการสามเหลี่ยมการท่องเที่ยวสาเกตนคร" โดยมีการเชื่อม 3 อำเภอเข้าด้วยกัน ได้แก่ อำเภอเมืองร้อยเอ็ด อำเภอธวัชบุรี และอำเภอหนองพอก หอชมเมืองหรือหอโหวด ๑๐๑ ตั้งชื่อตามเครื่องดนตรีพื้นบ้านอีสาน "โหวด" ซึ่งเป็นเครื่องดนตรีประจำจังหวัดและถูกนำมาออกแบบเป็นรูปทรงของอาคาร และชื่อจังหวัด "๑๐๑" ภายในอาคารประดับตกแต่งโดยสอดแทรกเรื่องราวท้องถิ่นกับความร่วมสมัย เช่น ดอกอินทนิลบก ดอกไม้ประจำจังหวัด ที่ทำจากคริสตัล เป็นต้น
==พื้นที่ใช้สอยภายในอาคาร==
ชั้นที่ 1 สำนักงานโครงการหอชมเมือง ห้องควบคุมต่างๆ
ชั้นที่ 2 ทางเข้าหลักประชาชนทั่วไป เคาน์เตอร์ประชาสัมพันธ์
ชั้นที่ 3 ร้านขายของสินค้าที่ระลึก สินค้าพื้นเมือง ร้านกาแฟ
ชั้นที่ 4 ร้านอาหาร ชมทัศนียภาพ
ชั้นที่ 28 ฟิตเนส
ชั้นที่ 29 ร้านขายอาหารว่าง
ชั้นที่ 30 ร้านอาหาร
ชั้นที่ 31 พื้นที่ชมวิว 360 องศา (ภายใน)
ชั้นที่ 32 พื้นที่ชมวิว ห้องพักเจ้าหน้าที่
ชั้นที่ 33 พิพิธภัณฑ์เมืองร้อยเอ็ด
ชั้นที่ 34 พื้นที่ชมวิว 360 องศา (ภายนอก) พื้นกระจกลอยฟ้า Sky Walk กิจกรรมการนั่งกระเช้าห้อยลวดสลิง  และกิจกรรมโรยตัวจากชั้น 34 ไปที่บึงพลาญชัย
ชั้นที่ 35 เป็นหอพระซึ่งประดิษฐานพระบรมสารีริกธาตุ และพระพุทธมิ่งเมืองมงคล พระพุทธรูปประจำจังหวัดร้อยเอ็ด
== อ้างอิง ==
==ดูเพิ่ม==
เฟซบุ๊ก Roi Et Tower
หอคอยในประเทศไทย
สิ่งก่อสร้างตั้งแต่ พ.ศ. 2563
สิ่งก่อสร้างในอำเภอเมืองร้อยเอ็ด
เศรษฐกิจของจังหวัดร้อยเอ็ด
รายชื่อสายการบินในประเทศบรูไน

นี่คือรายชื่อสายการบินที่ให้บริการในประเทศบรูไน
== สายการบินบินประจำ ==
== สายการบินประจำรัฐบาล ==
รายชื่อเกี่ยวกับประเทศบรูไน
วัดตระกวน

วัดตระกวน เป็นโบราณสถานภายในกำแพงของอุทยานประวัติศาสตร์สุโขทัย โดยทางทิศตะวันตกของวัดติดกับตระพังตระกวน
== ลักษณะทางกายภาพ ==
โบราณสถานปรากฏภายในวัดมีเจดีย์ระฆังทรงกลม ก่ออิฐ และมีอุโบสถประกอบที่ด้านหน้าหรือด้านทิศตะวันออก
พระบาทสมเด็จพระมงกุฎเกล้าเจ้าอยู่หัว ทรงสำรวจวัดตระกวนเมื่อ พ.ศ. 2450 พบวัดที่ชาวบ้านเรียกว่าวัดตะกอน หรือวัดตาควน ทรงสันนิษฐานว่าชื่อวัดที่ถูกน่าจะเป็น วัดตระกวน ซึ่งเป็นภาษาเขมร แปลว่า ผักบุ้ง ในภาษาไทย
ขณะทรงสำรวจบริเวณวัดตระกวนมีเจดีย์ใหญ่องค์หนึ่งตั้งอยู่โดดเดี่ยว มีโบสถ์ทางทิศตะวันออกหลังหนึ่ง นอกจากนั้นยังพบหัวมังกร (มกร) ตกอยู่ หน้าตาเป็นมังกรไทย ทำด้วยดินเผาเคลือบสีขาว (สังคโลก) มีลายดำเหมือนกับชามสวรรคโลก ทรงเข้าใจว่าน่าจะใช้ครอบปลายราวบันไดเช่นเดียวกับบันไดนาค หรืออาจเป็นเครื่องประดับอื่น เช่น ช่อฟ้า และใบระกา ซึ่งข้อสันนิษฐานดังกล่าวได้พบหลักฐานจากการขุดวัดทั่วไปในสมัยสุโขทัย ซึ่งแสดงให้เห็นถึงการใช้เป็นเครื่องประดับหลังคาตามที่พระองค์ทรงสันนิษฐานไว้
ชื่อวัดตระกวนปรากฏในจารึกวัดสรศักดิ์ ที่เล่าเรื่องเมื่อราวกลางพุทธศตวรรษที่ 20 กล่าวถึงมหาเถรธรรมไตรโลก เป็นน้าพระยาของพ่อเจ้าอยู่หัว พ่อเจ้าอยู่หัวได้เสด็จมารับมหาเถรไปจอดไว้ในวัดตระกวน ก่อนที่จะทำการฉลองวัดสรศักดิ์ที่สร้างใหม่ แสดงให้เห็นว่าน่าจะเป็นวัดที่อยู่ใกล้กับวัดสรศักดิ์ ดังนั้นแสดงให้เห็นว่าวัดนี้มีอยู่ก่อนวัดสรศักดิ์
ข้อมูลจากจารึกวัดสรศักดิ์ทำให้สันนิษฐานต่อไปได้ว่า เจดีย์ระฆังทรงกลมที่ปรากฏในวัดตระกวน น่าจะมีอายุไม่ต่ำกว่ากลางพุทธศตวรรษที่ 20
=== โบราณวัตถุ ===
วัดตระกวนมีการค้นพบพระพุทธรูปสุโขทัยแบบหนึ่งที่ลักษณะทางศิลปกรรมผสมผสานระหว่างศิลปะเชียงแสนกับศิลปะสุโขทัย เรียกว่า พระพุทธรูปแบบหมวดวัดตระกวน หรือหมวดเบ็ดเตล็ด
ลักษณะโดยทั่วไปของพระพุทธรูปหมวดนี้คือ ประทับนั่งขัดสมาธิเพชร มีลักษณะใกล้เคียงกับพระพุทธรูปแบบเชียงแสนสิงห์หนึ่ง ในศิลปะล้านนา อันได้รับอิทธิพลมาจากวิวัฒนาการของพระพุทธรูปปาละ ผ่านมาทางพุกามของพม่า และเข้ามาในศิลปะหริภุญชัยและล้านนา ลักษณะที่สำคัญคือขัดสมาธิเพชร เห็นฝ่าพระหัตถ์ทั้งสองข้าง พระพักตร์กลมอมยิ้ม ขทวดพระเกศาใหญ่ รัศมีเป็นตุ่มกลมคล้ายดอกบัวตูม พระวรกายอวบอ้วน ชายสังฆาฏิสั้นอยู่เหนือพระถัน
อายุของพระพุทธรูปหมวดวัดตระกวนมีผู้สันนิษฐานไว้ว่าน่าจะเป็นพระพุทธรูปรุ่นแรกของศิลปะสุโขทัย เนื่องจากมีอิทธิพลจากศิลปะเชียงแสนรุ่นแรก
ในขณะที่คงเดช ประพัฒน์ทอง และศักดิ์ชัย สายสิงห์ ศึกษาเปรียบเทียบลักษณะทางศิลปกรรมและประวัติศาสตร์แล้วเสนอว่า พระพุทธรูปหมวดวัดตระกวนนี้ มีอายุไม่เก่าไปกว่าพุทธศตวรรษที่ 20 หรืออาจเป็นช่วงพุทธศตวรรษที่ 21
== อ้างอิง ==
 
โบราณสถานในจังหวัดสุโขทัย
ตระกวน
ตลาดกลาง (พนมเปญ)

ตลาดกลางกรุงพนมเปญ (Marché central de Phnom Penh) หรือ พซา ทม ทเม็ย (ផ្សារធំថ្មី, "ตลาดใหญ่แห่งใหม่") เป็นตลาดและจุดหมายตาแห่งหนึ่งของกรุงพนมเปญ ประเทศกัมพูชา โดยเป็นอาคารแบบอาร์ตเดโกสีเหลือง มีโดมสูง 26 เมตร มีอาคารปีกทรงหลังคาโค้ง แยกออกมาสี่ด้าน ออกแบบโดย Jean Desbois สถาปนิกชาวฝรั่งเศส และควบคุมการก่อสร้างโดย Louis Chauchon ซึ่งเป็นสถาปนิกชาวฝรั่งเศสเช่นกัน ก่อสร้างแล้วเสร็จเมื่อ พ.ศ. 2480 กล่าวกันว่าที่นี่เป็นตลาดที่มีขนาดใหญ่ที่สุดของเอเชีย ภายในอาคารมีร้านรวงและสินค้าหลากหลาย
ครั้นตลาดกลางทรุดโทรมลง จึงมีการบูรณะปรับปรุงอาคารตลาดกลางใหม่ช่วง พ.ศ. 2552–2554 ด้วยทุนสนับสนุนจากสำนักงานพัฒนาฝรั่งเศส (French Development Agency) โดยใช้งบประมาณทั้งหมด 4.2 ล้านดอลลาร์สหรัฐ มีการซ่อมแซมโครงสร้างที่เป็นคอนกรีตเสริมเหล็กทั้งหมด และเพิ่มพื้นที่ตั้งแผงค้าขายบริเวณอาคารปีกทั้งสี่ด้าน
== ระเบียงภาพ ==
Phnom Penh Central Market 7.jpg|ตลาดกลางเมื่อ พ.ศ. 2561
PhsarThmei.JPG|ตลาดกลางเมื่อ พ.ศ. 2549
Phnom Penh Zentralmarkt 10.jpg|ภายในโดม พ.ศ. 2558
== อ้างอิง ==
== แหล่งข้อมูลอื่น ==
สิ่งก่อสร้างในเขตโฎนปึญ
ตำบลมะลิกา

มะลิกา เป็นตำบลในอำเภอแม่อาย จังหวัดเชียงใหม่ ใน พ.ศ. 2563 ตำบลนี้มีประชากร 4,364 คน
==ประวัติ==
มีการก่อตั้งตำบลมะลิกาในวันที่ 21 สิงหาคม พ.ศ. 2538 จากการแยก 8 หมู่บ้านจากตำบลแม่อาย
==เขตการปกครอง==
ตำบลมะลิกาแบ่งออกเป็น 10 หมู่บ้าน ได้แก่
===องค์กรปกครองส่วนท้องถิ่น===
พื้นที่ตำบลมีองค์กรปกครองท้องถิ่น 2 องค์กร ได้แก่
เทศบาลตำบลแม่อาย
องค์การบริหารส่วนตำบลดอยลาง
==อ้างอิง==
==แหล่งข้อมูลอื่น==
ข้อมูลตำบลมะลิกาจากไทยตำบล 
มะลิกา
อัศจรรย์วิญญาณอลเวง

อัศจรรย์วิญญาณอลเวง (Soul) เป็นภาพยนตร์แอนิเมชันคอมพิวเตอร์แนวตลก ดราม่า แฟนตาซีอเมริกันที่ออกฉายใน ค.ศ. 2020 ผลิตโดยพิกซาร์แอนิเมชันสตูดิโอ และเผยแพร่โดยวอลท์ดิสนีย์พิคเจอร์ส ภาพยนตร์เรื่องนี้กำกับโดยพีต ดอกเตอร์ ร่วมกับเกมป์ เพาเวอส์ ผู้พากย์เสียงที่สำคัญได้แก่ เจมี ฟ็อกซ์ ทีนา เฟย์ เกรแฮม นอร์ตัน ราเชล เฮาส์ อลิซ บรากา ริชาร์ด อาโยเอด ฟีลิเซีย ราชาด ดอนเนลล์ รอว์ลิงส์ เควสต์เลิฟ และแองเจลา บาสเซตต์ เนื้อเรื่องกล่าวถึงโจ การ์ดเนอร์ ครูสอนดนตรีในโรงเรียนมัธยมต้น ผู้ต้องการรวมกายและใจของเขาหลังจากที่ถูกแยกให้อยู่คนเดียว และต่อมาเขาได้กลายเป็นนักดนตรีแจ๊ส อัศจรรย์วิญญาณอลเวง เป็นภาพยนตร์พิกซาร์เรื่องแรกที่มีตัวละครหลักเป็นชาวแอฟริกัน-อเมริกัน
ดอกเตอร์เริ่มสร้างภาพยนตร์เรื่องนี้ใน ค.ศ. 2016 โดยได้พินิจพิเคราะห์ถึงจุดเริ่มต้นของบุคลิกมนุษย์และแนวคิดของการตัดสินใจ เขาเขียนบทร่วมกับไมค์ โจนส์และเพาเวอส์ ผู้ผลิตภาพยนตร์ได้ปรึกษาหารือกับนักดนตรีแจ๊สอย่างเฮอร์บี ฮันค็อกและเทอร์ริ ลีน แคร์ริงตัน และได้สร้างลำดับดนตรีโดยอาศัยชุดเพลงของจอน บาติสเตเป็นต้นแบบ นอกเหนือไปจากการบรรเลงเพลงแจ๊สของบาติสเตแล้ว นักดนตรีอย่างเทรนต์ เรซเนอร์และแอตติคัส รอส ก็มีส่วนในการทำเพลงประกอบภาพยนตร์ด้วยเช่นกัน
อัศจรรย์วิญญาณอลเวง ออกฉายรอบปฐมทัศน์ในงานเทศกาลภาพยนตร์ลอนดอนเมื่อวันที่ 11 ตุลาคม ค.ศ. 2020 เดิมภาพยนตร์มีกำหนดฉายในวันที่ 20 พฤศจิกายน ค.ศ. 2020 แต่ได้ถูกเลื่อนออกไปเนื่องจากการระบาดทั่วของโควิด-19 ทำให้ภาพยนตร์เผยแพร่ผ่านทางสตรีมบนดิสนีย์พลัสเมื่อวันที่ 25 ธันวาคม ค.ศ. 2020 และเข้าฉายในโรงภาพยนตร์ในประเทศที่ไม่มีบริการสตรีมมิ่ง ภาพยนตร์เรื่องนี้จึงเป็นภาพยนตร์หลักเรื่องแรกของพิกซาร์ที่ไม่ได้เข้าฉายในโรงภาพยนตร์แบบวงกว้าง และเป็นเรื่องแรกที่เผยแพร่ทางดิสนีย์พลัสเป็นที่แรก ภาพยนตร์ได้รับเสียงวิจารณ์เชิงบวกเกี่ยวกับภาพ เนื้อเรื่อง การพากย์เสียง และดนตรี ในงานประกาศรางวัลลูกโลกทองคำครั้งที่ 78 ภาพยนตร์ได้รับรางวัลภาพยนตร์แอนิเมชันยอดเยี่ยมและรางวัลเพลงประกอบภาพยนตร์ยอดเยี่ยมและได้รับรางวัลออสการ์ สาขาภาพยนตร์แอนิเมชันยอดเยี่ยมและสาขาดนตรีประกอบภาพยนตร์ยอดเยี่ยม ในปี 2021
== หมายเหตุ ==
== อ้างอิง ==
== แหล่งข้อมูลอื่น ==
Script 
ภาพยนตร์ที่ออกฉายในปี พ.ศ. 2563
ภาพยนตร์ 3 มิติ
ภาพยนตร์ตลกอเมริกัน
ภาพยนตร์แอนิเมชันของดิสนีย์
ภาพยนตร์แอนิเมชันอเมริกัน
ภาพยนตร์แฟนตาซี
ภาพยนตร์อเมริกัน
ภาพยนตร์สยองขวัญอเมริกัน
ภาพยนตร์เกี่ยวกับแมว
ภาพยนตร์ภาษาอังกฤษ
ภาพยนตร์โดยพิกซาร์
ภาพยนตร์ที่มีฉากในนครนิวยอร์ก
ภาพยนตร์ที่เลื่อนการฉายเนื่องจากการระบาดทั่วของโควิด-19
ตีโบ วาแล็ต

พันโท ตีโบ วาแล็ต (Thibaut Vallette; 18 มกราคม ค.ศ. 1974 – ) เป็นนักกีฬาขี่ม้าชาวฝรั่งเศส เขาเป็นตัวแทนประเทศของเขาในการแข่งโอลิมปิกฤดูร้อน 2016 ซึ่งเขาได้รับรางวัลเหรียญทองในการแข่งประเภททีม เขาเป็นนายทหารอาชีพในกองกำลังอัลไพน์ (Chasseurs Alpins) ก่อนที่จะรายงานตัวเข้าสู่กาเดรอนัวร์ที่ซูเมอร์
วาแล็ตยังเข้าร่วมการแข่งอีเวนติงชิงแชมป์ยุโรป 2015 ซึ่งจัดขึ้นที่แบลร์คาสเซิล โดยเขาได้รับเหรียญทองแดงทั้งในประเภททีมและประเภทบุคคล
== ผลการแข่งซีซีไอ 5* ==
== ผลการแข่งชิงแชมป์นานาชาติ ==
== อ้างอิง ==
นักกีฬาขี่ม้าชายชาวฝรั่งเศส
นักกีฬาฝรั่งเศสที่ได้เหรียญทองโอลิมปิก
แม่น้ำปาเปโนโอ

แม่น้ำปาเปโนโอ (Papeno'o) เป็นแม่น้ำในเกาะตาฮีตี เฟรนช์พอลินีเชีย โดยบริเวณต้นน้ำอยู่บริเวณแนวเทือกเขาของตาฮีตีทางตะวันออกของศูนย์กลางเมืองปาเปเอเต และปากน้ำอยู่บริเวณอ่าวตาฮีตีใกล้กับปาเปเอโน แม่น้ำมีความยาว 20 ไมล์ และมีความกว้างปากแม่น้ำ 10 ฟุต น้ำทั้งหมดไหลลงมหาสมุทรแปซิฟิก แม่น้ำก่อตัวจากการละลายของหิมะของเขาโอโรเฮนา ซึ่งตั้งอยู่ตอนกลางของตาฮีตี และไหลไปทางเหนือมุ่งสู่อารูเอ เมื่อไหลไปทางเหนือ แม่น้ำจะสะสมน้ำจากหิมะที่ละลายเพิ่มขึ้น จนทำให้เป็นแม่น้ำที่มีความกว้าง 10 ฟุตเป็นระยะทาง 12 ไมล์ก่อนลงสู่มหาสมุทร ปาหแม่น้ำตั้งอยู่ใกล้กับอารูเอ จุดสูงสุดของแม่น้ำแห่งนี้อยู่ที่ 4,000 ฟุตในบริเวณเทือกเขาของตาฮีตี ส่วนจุดต่ำสุดอยู่ที่ 2 ฟุต เมื่อแม่น้ำปาเปโนโอบรรจบกับมหาสมุทร
==อ้างอิง==
แม่น้ำในเขตโอเชียเนีย
แม่น้ำในประเทศฝรั่งเศส
อุทยานแห่งชาติเออัว

อุทยานแห่งชาติเออัวเป็นอุทยานแห่งชาติบนเกาะเออัว ประเทศตองงา อุทยานแห่งนี้เป็นอุทยานป่าไม้แห่งชาติเพียงแห่งเดียวของประเทศ ครอบคลุมพื้นที่   อุทยานตั้งอยู่ทางตะวันออกของเกาะ ครอบคลุมด้วยพืชป่าดิบชื้นกว้าง  ส่วนทางตะวันตกติดกับหน้าผาสูงชันที่ทอดยาวลงไปสู่มหาสมุทร ซึ่งมีถ้าเป็นจำนวนมาก อุทยานได้รับสถานะอุทยาแห่งชาติเมื่อ ค.ศ. 1992 และพื้นที่นี้ได้รับการปกป้องโดยองค์การระหว่างประเทศเพื่อการอนุรักษ์ธรรมชาติ (IUCN)
==อ้างอิง==
อุทยานแห่งชาติ
ภูมิศาสตร์ตองงา
เขตโฎนปึญ

เขตโฎนปึญ (ខណ្ឌដូនពេញ, "เขตยายเพ็ญ") เป็นเขตหนึ่งของกรุงพนมเปญ ประเทศกัมพูชา มีพื้นที่ 7.44 ตารางกิโลเมตร มีประชากร 155,069 คน แบ่งการปกครองออกเป็น 11 แขวง กับ 134 หมู่บ้าน ชื่อเขตนั้นตั้งตามจุดกำเนิดของกรุงพนมเปญ โดยตำนานพื้นบ้านระบุว่ามีหญิงคนหนึ่งชื่อยายเพ็ญ หรือโฎนปึญ อาศัยอยู่บริเวณนี้ วันหนึ่งยายเพ็ญพบพระพุทธรูปลอยมาตามน้ำ นางจึงไปขอแรงชาวบ้านช่วยกันถมดินเป็นภูเขาเพื่อประดิษฐานพระพุทธรูปบนเขา ด้วยเหตุนี้เขาดังกล่าวจึงมีชื่อว่าพนมเปญ หรือภนุมปึญ
เขตโฎนปึญถือเป็นย่านธุรกิจสำคัญของเมืองหลวงเพราะเป็นที่ตั้งของห้างสรรพสินค้าสุริยา และตลาดกลางกรุงพนมเปญ รวมทั้งเป็นที่ตั้งโบราณสถานที่สำคัญของชาติคือ พระบรมราชวังจตุมุขสิริมงคล วัดพระแก้วมรกต วัดพนม วัดปทุมวดีราชวราราม วัดอุณาโลม และพิพิธภัณฑสถานแห่งชาติกัมพูชา
== การแบ่งเขตการปกครอง ==
== อ้างอิง ==
โฎนปึญ
หม่า ซือฉุน

หม่า ซือฉุน (; Ma Sichun; เกิด 14 มีนาคม พ.ศ. 2531) หรือ ซานดรา หม่า เป็นนักแสดงหญิงชาวจีน
== ผลงานการแสดง ==
=== ละคร ===
=== ภาพยนตร์ ===
== อ้างอิง ==
นักแสดงหญิงชาวจีน
รถบัสตำรวจ

รถบัสตำรวจ (police bus) หรือที่เรียกว่า รถตู้ตำรวจ (police van) เป็นรถมินิบัส, รถบัสขนาดเต็ม หรือรถโคชที่กองกำลังตำรวจใช้ด้วยเหตุผลหลายประการ
ขึ้นอยู่กับการใช้งาน รถบัสตำรวจอาจมีเครื่องหมายหรือเครื่องแบบแสดงความเป็นเจ้าของของตำรวจ และยังมีอุปกรณ์ที่เหมาะสมติดตั้งไว้ด้วย รถบัสตำรวจอาจเป็นรถโดยสารธรรมดาที่มีการดัดแปลงเล็กน้อยหรือไม่มีเลย มีการป้องกันในระดับหนึ่งสำหรับหน้าที่ปราบจราจล หรือเป็นรถบัสหุ้มเกราะเต็มรูปแบบ
กองกำลังตำรวจใช้รถบัสสำหรับการขนส่งเจ้าหน้าที่จำนวนมากไปยังพื้นที่ที่จำเป็น เช่น การควบคุมฝูงชนในงานกีฬา และการสาธิต หรือเพื่ออำนวยความสะดวกในการปรับใช้ขนาดใหญ่เพื่อการควบคุมจลาจลที่จริงจังมากขึ้น เช่น การประท้วงของคนงานเหมืองในสหราชอาณาจักร (ค.ศ. 1984–1985) สิ่งเหล่านี้อาจเป็นยานพาหนะที่เช่า หรือยานพาหนะที่กองกำลังตำรวจเก็บรักษาไว้เพื่อจุดประสงค์ดังกล่าว
นอกจากนี้ ยังมีการใช้รถบัสตำรวจในงานใหญ่บางเหตุการณ์ในฐานะพื้นที่กักกันชั่วคราวและพื้นที่ดำเนินการ ซึ่งสามารถดำเนินการกับผู้ที่ถูกกักขังได้ และครอบครองไว้จนกว่าจะมีการขนส่งต่อไปในรถคันอื่น รถบัสตำรวจอาจใช้เป็นรถคุมขังขนส่งนักโทษซึ่งกองกำลังตำรวจมีหน้าที่รับผิดชอบในเรื่องนี้ ตัวอย่างหนึ่งของบัสประเภทนี้คือเอ็มซีไอ ดี4000ไอเอสทีวี
นอกจากนี้ ตำรวจยังอาจใช้รถโดยสารประจำทางที่ดัดแปลงโดยผู้ผลิตรถบัส หรือบริษัทผู้เชี่ยวชาญอื่น ๆ (จากตัวถังสไตล์รถบัสโรงเรียนใหม่หรือที่เลิกใช้แล้ว) เพื่อตอบสนองวัตถุประสงค์ที่เฉพาะเจาะจงมากขึ้น
ซึ่งอาจเป็นห้องควบคุมเหตุการณ์หรือกองบัญชาการเคลื่อนที่ หรือแม้แต่สถานีตำรวจเคลื่อนที่ขนาดเล็กสำหรับจัดกิจกรรมสาธารณะ ตัวอย่างเช่น ราชการตำรวจโทรอนโตได้ใช้รถโดยสารประจำทางที่เลิกใช้แล้วสำหรับกองรถของพวกเขา
บทบาทอื่น ๆ สำหรับรถบัสตำรวจที่ถูกดัดแปลงอาจรวมถึงการใช้ในการรณรงค์ข้อมูลสาธารณะและการรับรู้ หรือในฐานะการแสดงการสรรหาบุคลากรเคลื่อนที่
== ระเบียงภาพ ==
ไฟล์:Protection and Crowds Control Division Transport vehicle.jpg|รถบัสตำรวจของกองบังคับการอารักขาและควบคุมฝูงชน ตำรวจนครบาล
ไฟล์:Mumbai Police Bus.JPG|รถบัสตำรวจที่ใช้โดยตำรวจรัฐมหาราษฏระ ในมุมไบ ประเทศอินเดีย
ไฟล์:Queen's Baton Relay in Thurso (14435485360).jpg|รถบัสตำรวจซุนซุนเดกุยที่ใช้โดยตำรวจสกอตแลนด์ ในเธอร์โซ สหราชอาณาจักร
ไฟล์:Autobus Véhixel CRS Strasbourg.jpg|รถบัสตำรวจเวฮีเซลที่ใช้โดยกองร้อยรักษาความมั่นคงแห่งสาธารณรัฐ ในสทราซบูร์ ประเทศฝรั่งเศส
ไฟล์:Ordnungsdienstbus.jpg|รถบัสตำรวจเมอร์เซเดส-เบนซ์ แอลเค ที่ใช้โดยกรมตำรวจนครซือริช ในประเทศสวิตเซอร์แลนด์
ไฟล์:Městská policie hl. m. Prahy, propagační autobus (01).jpg|รถบัสตำรวจที่ใช้โดยตำรวจเทศกิจปราก ในปราก สาธารณรัฐเช็ก
ไฟล์:Polizei Reisebus 01.jpg|รถบัสตำรวจเซทรา เอส 213 แอร์เอ็ล ในฮัมบวร์ค ประเทศเยอรมนี
ไฟล์:Police bus PAZ-3205.jpg|รถบัสตำรวจพีเอแซด-3205 ในมอสโก ประเทศรัสเซีย
== ดูเพิ่ม ==
รถบัสพยาบาล
รถคุมขังขนส่งนักโทษ
== อ้างอิง ==
== แหล่งข้อมูลอื่น ==
ยานพาหนะตำรวจ
กุ้ยเหริน

กุ้ยเหริน (貴人) เป็นฐานันดรพระภรรยาในจักรพรรดิจีน ปรากฎครั้งแรกสมัยราชวงศ์ฮั่นตะวันตก ถือเป็นตำแหน่งบาทบริจาริกาชั้นสูงสุด แต่ยังมีสถานะเป็นสามัญชนและไม่ถือว่าเป็นเจ้า
ในสมัยราชวงศ์ฮั่น จักรพรรดิฮั่นเฉิงรับสามพี่น้องตระกูลจ้าวเข้าเป็นนางสนม สามพี่น้องทำให้จักรพรรดิโปรดปรานมาก ท้ายที่สุด พระองค์ทรงถอดยศสวีฮองเฮา (許皇后) ลงเป็นสามัญชน และให้กักบริเวณอดีตฮองเฮาไว้ในตำหนักเย็น หลังจากนั้น นางจึงถูกเรียกว่า ฉางติ้งกุ้ยเหริน (长定贵人 กุ้ยเหรินตำหนักเย็น)
ราชวงศ์จีน